Psikohistoria

Psikohistoria është disiplinë shkencore e psikologjisë e cila paraqet një amalgam në mes të psikologjisë, historisë, shkencave shoqërore (humane) dhe arsimore. Më konkretisht ajo merret me hulumtimin e origjinës emocionale të sjelljes së individëve, grupeve dhe kombeve, në të kaluarën dhe në të tashmen duke kombinuar njohuritë shkencore të psikologjisë, sidomos psikanalizës, me metodologjinë e hulumtimit të shkencave sociale dhe humane. Psikobiografia, fëmijëria, dinamika e grupit, mekanizmat e mbrojtjes psikike, ëndrrat dhe krijimtaria janë fushat kryesore të kërkimit psikohistorik. Një pjesë të punës në terren bëhet në fushën e fëmijërisë, kreativitetit, ëndrrave, dinamikës familjare, tejkalimit të fatkeqësive, personalitetit dhe aspekteve psikobiografike. Deri më tani janë bërë studime të konsiderueshme psikohistorike në fushën e antropologjisë, artit, etnologjisë, historisë dhe shkencave politike.

Psikohistoria tërheq pjesën më të madhe të interesimit të saj në aspekte që janë lënë pas dore nga shumica e historianëve, si forca që formojnë historinë njerëzore. Sidomos detajet e lindjes, prindërimit, edukimit dhe abuzimit të fëmijëve.

Sipas mësimeve historike, sociologjike, etj. dhuna ndërkombëtare, shpesh ka shkaqe ekonomike. Psikohistoria mëson se një sjellje e tillë mund të jetë një përpjekje vetëshkatërruese e ripërjetimit të abuzimit dhe neglizhencës nga e kaluara. Ajo pohon se rikujtimet e pavetëdijshme të frikës së hershme, edukimit dhe prindërimit të dobët mund të mbizotërojnë sjelljet, si të individëve, ashtu edhe të shoqërisë në tërësi. 

 Shih edhe 
 Psikologjia

 Referencimet 

Kategoria:Psikologji